钦定古今图书集成/历象汇编/庶征典/第107卷 > 《礼记》 > 《杂记》
## 钦定古今图书集成/历象汇编/庶征典/第107卷 > 《礼记》 > 《杂记》

孔子曰：“凶年则乘驽马，祀以下牲。”

〈注〉自贬损，亦取易供也。驽马六种，最下者下牲《少牢》，若特豕、特豚也。〈疏〉此一节明凶荒君自贬损也。“校人马有六种：种马、戎马、齐马、道马、田马”，此五路所乘；驽马，负重载远所乘。凶年人君自贬乘驽马也。天子诸侯，常祭太牢，凶荒则用少牢；诸侯之卿、大夫，常祭用少牢，降用特豕；士，常祭用特豕，降用特豚。如此之属，皆为下牲。